Diari Oficial de la Generalitat Valenciana


Sumari del DOGV 2898, del 27-12-1996 (1996/840423)

ORDRE de 21 d'octubre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1996/97, als centres docents privats que s'especifiquen en l'annex.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2898

Data del DOGV
:   27-12-1996

Secció del DOGV
:   ALTRES DISPOSICIONS

Número del document
:   1996/840423


Data del document
:   21-10-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 21 d'octubre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1996/97, als centres docents privats que s'especifiquen en l'annex.  
Els expedients han sigut incoats a instàncies del representants del la titularitat dels centres docents privats que s'especifiquen en l'annex, els quals sol·liciten l'autorització provisional per a impartir el primer cicle de l'Educació Secundària Obligatòria.  
Cadascun dels expedients inclou l'informe favorable de la Inspecció Educativa, ja que els centres compleixen els requisits exigits per la disposició transitòria setena del Reial Decret 1004/1991, sobre requisits mínims dels centres d'ensenyaments de règim general no universitaris.  
La disposició transitòria segona de la Llei Orgànica d'Ordenació General del Sistema Educatiu (LOGSE) preveu la possibilitat d'aquest tipus d'autorització provisional amb caràcter excepcional i per necessitats d'escolarització, situació que es compleix en tots els centres.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994, d'1 de juliol (BOE de 28.07.94); el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,   
ORDENE:   
Primer  
Autoritzar provisionalment cadascun dels centres privats que s'assenyalen en l'annex a impartir el primer cicle de l'Educació Secundària Obligatòria i en les condicions que s'hi especifiquen.  
Segon  
Aquestes autoritzacions afecten exclusivament el crus escolar 1996/97, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i amb el límit temporal que estableix la normativa vigent d'aplicació.  
Tercer  
El funcionament d'aquestes unitats de primer cicle d'Educació Secundària Obligatòria es faran en els espais que els centres tenen autoritzats com a Educació Primària/Educació General Bàsica (EGB), i en conseqüència, la suma total d'unitats d'Educació Secundària Obligatòria i Primària/EGB no podrà excedir del nombre autoritzat per a aquest darrer nivell.  
Disposició addicional  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-shi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera d'Educació i Ciència, tal com exigeix l'article 110.3 de la Llei 30/1992.  
València, 21 d'octubre de 1996  
La consellera de Cultura, Educació i Ciència,  
MARCELA MIRÓ PÉREZ  
ANNEX  
Centre: Vilavella.  
Titular: Fomento de Centros de Enseñanza, SA.  
Domicili: carrer Padre Diego Mirón, 1.  
Localitat: València.  
Província: València.  
Codi: 91191615.  
Ensenyaments que s'autoritzen provisionalment: primer cicle d'Educació Secundària Obligatòria amb una unitat de primer curs y com a màxim 30 llocs escolars.  
Centre: Adventista.  
Titular: Associació d'Esglésies Cristianes.  
Domicili: carretera de Petrés, sense número.  
Localitat: Sagunt.  
Província: València.  
Codi: 57169131.  
Ensenyaments que s'autoritzen provisionalment: primer cicle d'Educació Secundària Obligatòria amb dos unitats de primer curs y com a màxim 60 llocs escolars.  
Centre: El Prat.  
Titular: Societat Cooperativa Valenciana Limitada El Prat de Llíria.  
Domicili: Carretera Llíria-Olocau, quilòmetre 1,5.  
Localitat: Llíria.  
Província: València.  
Codi: 76438904.  
Ensenyaments que s'autoritzen provisionalment: primer cicle d'Educació Secundària Obligatòria amb dues unitats de primer curs y com a màxim 60 llocs escolars.  
Centre: La Magdalena.  
Titular: Col·legi Baby-Gar La Magdalena, SL.  
Domicili: partida de la Magdalena, sense número.  
Localitat: Castelló de la Plana.  
Província: Castelló.  
Codi: 01499232.  
Ensenyaments que s'autoritzen provisionalment: primer cicle d'Educació Secundària Obligatòria amb una unitat de primer curs y com a màxim 30 llocs escolars.